Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston päätös ohjelman käynnistämisestä korkea-asteen koulutuksen laadun parantamiseksi ja kulttuurien välisen yhteisymmärryksen edistämiseksi kolmansien maiden kanssa tehtävän yhteistyön avulla (Erasmus Mundus) (2004-2008) komission ehdotusta muuttava EY:n perustamissopimuksen 250 (2) artiklan nojalla /* KOM/2003/0694 lopull. - COD 2002/0165 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖS ohjelman käynnistämisestä korkea-asteen koulutuksen laadun parantamiseksi ja kulttuurien välisen yhteisymmärryksen edistämiseksi kolmansien maiden kanssa tehtävän yhteistyön avulla (Erasmus Mundus) (2004-2008) KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2002/0165 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖS ohjelman käynnistämisestä korkea-asteen koulutuksen laadun parantamiseksi ja kulttuurien välisen yhteisymmärryksen edistämiseksi kolmansien maiden kanssa tehtävän yhteistyön avulla (Erasmus Mundus) (2004-2008) 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä tekemistä tarkistuksista. Jäljempänä komission lausunto parlamentin ehdottamista seitsemästä tarkistuksesta. 2. Taustaa a) Komission ehdotuksen (KOM(2002) 401 lopullinen 2002/0165 (COD)) toimittaminen Euroopan parlamentille ja neuvostolle: 18. heinäkuuta 2002. b) Euroopan talous- ja sosiaalikomitean lausunto: 26. helmikuuta 2003. c) Alueiden komitean lausunto: 9. huhtikuuta 2003. d) Euroopan parlamentin lausunto (ensimmäisessä käsittelyssä): 8. huhtikuuta 2003. e) Komission muutetun ehdotuksen (KOM(2003) 239 lopullinen 2002/0165 (COD)) hyväksyminen perustamissopimuksen 250 artiklan 2 kohdan mukaisesti: 29. huhtikuuta 2003. f) Neuvoston yhteisen kannan hyväksyminen: 16. kesäkuuta 2003. g) Parlamentin tarkistusten hyväksyminen toisessa käsittelyssä: 21. lokakuuta 2003. 3. Ehdotuksen tarkoitus Ehdotus perustuu 149 artiklaan, ja sen tarkoituksena on perustaa yhteisöohjelma, jonka yleisenä tavoitteena on kehittää korkeatasoista koulutusta parantamalla eurooppalaisesta korkea-asteen koulutuksesta vallitsevaa kuvaa maailmanlaajuisesti ja suosimalla yhteistyötä kolmansien maiden kanssa henkilöstöresurssien kehittämiseksi ja kansojen ja kulttuurien välisen vuoropuhelun ja yhteisymmärryksen edistämiseksi. Ehdotuksella vastataan eurooppalaisen korkea-asteen koulutuksen nykypäivänä kohtaamiin haasteisiin ja erityisesti tarpeeseen edistää tutkintorakenteiden lähentämisprosessia ja lisätä eurooppalaisen koulutuksen vetovoimaa maailmassa. Nämä aihepiirit ovat keskeisellä sijalla Sorbonne-Bologna-Praha-prosessissa sekä kansallisen korkea-asteen koulutuksen uudistamisessa jäsenvaltioissa. 4. Komission lausunto Euroopan parlamentin tarkistuksista Tarkistuksia yhteensä: 7 Kokonaan hyväksytyt tarkistukset: 7. Komission hyväksymät tarkistukset Komissio hyväksyy kuusi tarkistusta, jotka selkeyttävät ja vahvistavat tiettyjä tekstissä esitettyjä asioita: - Tarkistus 1, jolla lisätään huomautus, jossa selvennetään ammatillisen korkea-asteen koulutuksen olevan osa korkea-asteen koulutusta; tarkistus 2, jolla lisätään uusi johdanto-osan kappale, jossa viitataan nykyisten ohjelmien uudistamiseen ja eurooppalaisten opiskelijoiden Erasmus Mundus -ohjelmaan pääsyn edistämiseen; tarkistukset 3 ja 6, joilla määritellään termiä Erasmus Mundus master-kurssi ja painotetaan, että kurssit valitaan koulutuksen ja opiskelijoiden vastaanotto-olosuhteiden laadun perusteella; sekä tarkistukset 4 ja 7, joissa korostetaan jo liitteessä käsiteltyä kahden eri kielen opiskelua ja käyttöä (sanotun kuitenkaan rajoittamatta opetuskieltä). Komissio hyväksyy myös tarkistuksen 5, jossa ohjelman talousarvioksi esitetään 230 miljoonaan euroa; määrä on Erasmus Mundus -ohjelman kaltaiselle uudelle ohjelmalle riittävä ja Euroopan unionin laajentumiseen liittyvän komission rahoitusohjelman mukainen. 5. Päätelmä Komissio muuttaa EY:n perustamissopimuksen 250 artiklan 2 kohdan mukaisesti ehdotustaan edellä esitetyn mukaisesti.